**ΕΛΛΗΝΙΚΗ ΔΗΜΟΚΡΑΤΙΑ**

**ΔΙΑΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΛΕΣΒΟΥ**

**ΔΕΛΤΙΟ ΤΥΠΟΥ**

Το Διαδημοτικό Λιμενικό Ταμείο Λέσβου, ανταποκρινόμενο στα αιτήματα πολιτών, ανακοινώνει την έκδοση **μηνιαίων καρτών ελεγχόμενης στάθμευσης**, για χρήση τους εντός του Επιβατικού Λιμένα Μυτιλήνης, από την **Πέμπτη 1 Ιουλίου 2021.**

Οι μηνιαίες κάρτες θα αφορούν στάθμευση στο συγκεκριμένο χώρο για διάρκεια ενός μήνα, ημερολογιακά, δεν θα είναι ξυστές και θα χρησιμοποιούνται, αποκλειστικά και ΜΟΝΟ, για στάθμευση εντός του Επιβατικού Λιμένα Μυτιλήνης, έμπροσθεν του κολυμβητηρίου (όχι επί της προκυμαίας), όπως ισχύει με τις ημερήσιες και εβδομαδιαίες κάρτες.

Συγκεντρωτικά, οι κάρτες που διατίθενται στα πλαίσια εφαρμογής του συστήματος ελεγχόμενης στάθμευσης είναι οι εξής:

* Κάρτα **μισής ώρας** κόκκινου χρώματος, η οποία κοστίζει **0,50€**.
* Κάρτα **μίας ώρας** μπλε χρώματος, η οποία κοστίζει **1,00€**.
* Κάρτα **δύο ωρών** πράσινου χρώματος, η οποία κοστίζει **1,50€**.
* Κάρτα **24 ωρών** καφέ χρώματος, η οποία κοστίζει **5,00€.**
* Κάρτα **7 ημερών** γκρι χρώματος, η οποία κοστίζει **25,00€**.
* **Μηνιαία κάρτα**, η οποία κοστίζει **70,00€**.

Υπενθυμίζεται ότι το σύστημα ελεγχόμενης στάθμευσης, εφαρμόζεται από Δευτέρα έως Παρασκευή από τις 08.00 έως τις 21.00 και το Σάββατο από τις 08.00 έως τις 15.00, ενώ το σύστημα δεν εφαρμόζεται την Κυριακή και τις επίσημες αργίες.

Για την προμήθεια των καρτών μπορείτε να απευθύνεστε στο Διαδημοτικό Λιμενικό Ταμείο Λέσβου, στο τηλέφωνο 2251025349.